cyanic-selkie/wikianc huggingface dataset:
Dalsbygda (Skien)
Dalsbygda er en bygd i Skien kommune i Telemark. Dalsbygda har litt i underkant av 100 innbyggere. Landskapet er preget av landbruk med omkringliggende fjell med form som en U-dal. Stedet har en gammel bygdeborg med beliggenhet på Sandskottåsen (Grautknatten) og en hule med navnet Mikaelshulen, som har åpningen vendt ut mot Nordsjø. Dalsbygda grenser også til Vestmarka som er et naturområde i Skien med oppmerkete stier som leder blant annet til Ulvskollen, Siljuknattene og Langelandskollen.
Forbundsdagsvalget i Tyskland 1976
Forbundsdagsvalget i Tyskland 1976 var valget til den åttende tyske forbundsdagen og fant sted 3. oktober det året. Valget omfattet bare Vest-Tyskland og ikke det daværende DDR.
Regjeringssamarbeidet mellom SPD og FDP fortsatte etter valget. Helmut Schmidt dannet sin andre regjering, og denne ble sittende til over valget i 1980.
Berlin
Som følge av den tyske delingen etter den andre verdenskrigen og alliert okkupasjon av Berlin, var Berlin ikke omfattet av Forbundsdagsvalgene i perioden fra 1949 til 1990. I stedet valgte Berlins parlament et antall utsendinger til Forbundsdagen. Utsendingene fra Berlin (i praksis Vest-Berlin) hadde talerett og kunne ta verv i Forbundsdagen, men hadde formelt begrenset stemmerett. Berlinrepresentantene avga likevel stemme og deres stemmegivning ble offentliggjort.
Resultater
Valgdeltakelsen var på 90,7 %.
Andreas Schlütter
Andreas Schlütter (født 17. august 1972) er en tysk langrennsløper.
Schlütter deltok på samtlige tyske stafettlag som tok medalje i internasjonale mesterskap i perioden 2001–2006. I tillegg har han en fjerdeplass fra 50 km i OL 2002 i Salt Lake City. Schlütter har to pallplasseringer fra verdenscuprenn.
Alytus (bille)
Alytus er en slekt av biller som tilhører familiegruppen bladbiller (Chrysomelidae).
Utseende
En liten (ca. 2 millimeter), brungul jordloppe.
Levevis
Både larvene og de voksne (imago) billene lever på planter.
Utbredelse
Arten lever på Sri Lanka.
Nova – Fantastiske Fortellinger
Nova – Fantastiske Fortellinger, frem til 1973 Science Fiction-magasinet og i 1988 Terra Nova, var et science fiction-magasin på norsk som ble utgitt av STOWA Forlag i årene 1971–1979 og 1988. De første to numrene, september og oktober 1971, var norske utgaver av The Magazine of Fantasy and Science Fiction. Bladet ble deretter et separat magasin. Redaktører i bladet var først Terje Wanberg, fra 1974 Øyvind Myhre og senere Per G. Olsen og Johannes H. Berg. Ingar Knudtsen debuterte i magasinet, som gjennom årene ellers hadde originale bidrag fra blant andre Dag Ove Johansen og Thore Hansen, samt oversatte noveller.
Jernbanelinjen Sevilla–Cádiz
Jernbanelinjen Sevilla–Cádiz (spansk: ) er en spansk jernbanestrekning mellom Sevilla og Cádiz.
Historikk
Cádiz hadde tidligere en forholdsvis dårlig forbindelse med resten av jernbanenettet, det ble derfor besluttet å forbedre denne. Som forberedelse ble det bygd nye holdeplasser i området rundt Cádiz i begynnelsen av 1990-årene. År 2000 ble det bygget en ny city-tunnel gjennom Cádiz med flere underjordiske stasjoner, denne ble ferdig allerede i 2001. I 2004 startet utbyggingen av de ensporete strekningene mellom Cádiz og Jerez de la Frontera til to spor. Sidelinjen til Campus Puerto Real ble åpnet i 2005.
Jens Filbrich
Jens Filbrich (født 13. mars 1979) er en tysk tidligere langrennsløper.
Jernbanelinjen Sevilla–Cádiz
Historikk
Strekningen er under oppgradering til høyhastighetsbane, den er planlagt ferdig i 2012. Linjen følger den opprinnelige traséen og har iberisk sporvidde (bredspor, 1668 mm), svillene er imidlertid konstruert for en senere ombygning til normalspor. Banen er planlagt for en maksimal hastighet på 250 km/t, alle planoverganger er fjernet.
Jens Filbrich
Han var på det tyske landslaget siden 2001, og vant åtte medaljer i internasjonale mesterskap, deriblant seks på stafett. Filbrich gikk vanligvis gått klassisketapper på stafettene for Tyskland.
Jernbanelinjen Sevilla–Cádiz
Historikk
Det er planlagt at deler av linjen i tillegg til jernbanetrafikken skal trafikkeres av et bybanesystem med to linjer. Linje 1, mellom Cádiz og Chiclana de la Frontera, er under anlegg og ventes satt i drift i 2012. Linje 2, mellom Cádiz og Jerez lufthavn, er planlagt, traséen skal gå over en ny bru over Cádizbukta, denne ventes ferdigbygd tidligst midten av 2014. Når strekningen er ferdig utbygd vil den bli betjent av høyhastighetstog, regionaltog, bybane og godstog.
Jens Filbrich
Han er sønn av Sigrun Krause, som også var langrennsløper.
Rock of Ages (album)
Rock of Ages: The Band in Concert er et konsertalbum med The Band og er bandets femte album.
Jernbanelinjen Sevilla–Cádiz
Reisetider
* Overgang i Sevilla.
Rock of Ages (album)
Opptakene ble gjort under konsertene i New Yorks Palladium Acadamemy of music 28.–31. desember 1971. Albumet ble opprinnelig utgitt i 1972 som et dobbeltalbum. Det kom ut på nytt i 1980 som to separate LP-er med tittelen Rock of Ages, vol. 1 og Rock of Ages, vol. 2. På den første CD-utgaven som kom i 1987, ble det lagt på flere spor for å få alle låtene inn på en enkelt plate. I 1990 ble det også utgitt en uredigert dobbel-CD.
I 2001 kom en betydelig utvidet dobbel-CD av albumet, deriblant ti nye sanger fra samme konsert-serien (fire av dem inkluderte en overraskende gjesteartist, Bob Dylan).
I 2005 ble CD-boksen A Musical History utgitt. Den inneholdt flere spor fra Rock of Ages som nylig var blitt remikset, samt en tidligere uutgitt fremførelse av sangen «Smoke Signal» fra konserten den 28. desember.
Lister
Singler – Billboard (Nord-Amerika)
Kalvøya (Lillesand)
Kalvøya er ei øy i Lillesand kommune i Agder. Navnets opprinnelse er ukjent, men det kommer trolig av virksomheten med sommerbeite for kuer (kalver) og sauer før i tiden. Dette kan man legge merke til den dag i dag, ved å se på de utallige steingjerdene som er på øya.
Kalvøya blir ofte bare omtalt som Kalvø.
Det høyeste punktet er Kalvøykniben, på 44 meter. Dette er et yndet turmål, på grunn av den fantastiske utsikten i alle retninger.
Kalvøya har ikke bruforbindelse og hyttebebyggelsen er den eneste, ingen fastboende. På øya ligger det en gammel uthavn, et av minnene om seilskutetida på Skagerrakkysten.
Øya er i stor grad preget av sommerturisme, da spesielt av trafikken fra båter, som ankrer opp ved de utallige skjær og holmer Kalvøya har. Det finnes cirka 20 hytter på øya, i tillegg til et godt utbygd stinett, slik at det å gå en tur er en fornøyelse. Det er strengt forbudt å hugge trær og brenne bål på øya.
Nilen, et sund mellom Kalvøya og Furøya, er av mange sett på som et av de mest idylliske stedene på Sørlandet
FK Ural Jekaterinburg
FK Ural Jekaterinburg er en russisk fotballklubb fra byen Jekaterinburg 1667 km øst for Moskva. Klubben spiller i den øverste divisjonen i Russland.
Historie
Klubben ble grunnlagt i 1930, og spiller sine hjemmekamper på SKB-Bank Arena som har en kapasitet på 10 000.
Spillerstall
Oppdatert 19. mai 2022.
Spink & Son
Firmaet har produsert utmerkelsestegn for Storbritannia, så vel som for samveldeland. Under andre verdenskrig framstilte firmaet ordenstegn og medaljer for de nederlandske, norske og polske regjeringer i eksil. Krigskorset, St. Olavsmedaljen med ekegren og Krigsmedaljen er blant norske utmerkelser som har vært produsert hos Spink & Son.
Ann Linde
Ann Christin Linde (født 4. desember 1961 i Helsingborg) er en svensk politiker for Socialdemokraterna. Hun var Sveriges utenriksminister fra 10. september 2019 til 18. oktober 2022. Fra 25. mai 2016 til 21. januar 2019 var hun EU- og handelsminister i regjeringen Löfven I. Tidligere har hun jobbet som statssekretær hos innenriksminister Anders Ygeman i Justitiedepartementet.
Linde har studert statsvitenskap, sosiologi og nasjonaløkonomi ved Stockholms universitet. I 1994 avla hun kandidateksamen i statsvitenskap.
Unfriended
Unfriended er en amerikansk skrekkfilm fra 2014, regissert og produsert av Levan Gabriadze. Manus ble skrevet av Nelson Greaves. Noen av hovedrollene spilles av Shelley Hennig, Moses Storm, Renee Olstead og Will Peltz.
Filmen handler om en rekke studenter fra en videregående skole, som hjemsøkes av et spøkelse etter en annen student som tidligere begikk selvmord. Filmen hadde premiere i USA den 17. april 2015. En frittstående oppfølger-film, kalt Unfriended: Dark Web, ble publisert i 2018.
Sammendrag
En ung kvinne, Laura Barns, begår selvmord ved å skyte seg i hodet, etter at en anonym person laster opp en video av Laura Barns som drakk seg alt for full på et fest - og videoen gikk viralt på internett. Ett år senere chatter hennes tidligere bestevenn Blaire Lily med sin kjæreste Mitch Roussel på Skype. Kort tid senere får de selskap av vennene deres, og med-studenter Jess Felton, Ken Smith og Adam Sewell - samt en ukjent bruker de ikke kjenner, som går under kallenavnet "billie227"
Vennene forsøker en rekke forskjellige måter for å kvitte seg med inntrengeren, men dette mislykkes hver gang. Blaire oppdager at dette brukernavnet tidligere tilhørte Laura Barns før hun døde. Gruppen mistenker at en annen med-student fra skolen deres, Val Rommel, forsøker å tulle med dem. Etter at de inviterte Val til chatten deres, oppdateres Facebook-siden til Jess med pinlige bilder av Val fra en fest. Jess nekter for å ha lastet opp disse fotografiene og sletter bildene fra brukeren sin, men de samme fotografiene dukker umiddelbart opp på Adams profil.
Val forsøker å rapportere at hun blir trakassert på Internett, og forlater brått hele chatten. Gruppen mottar et bilde av Val og Lauras meldinger fra før Lauras selvmord, hvor Val ba Laura drepe seg selv. Val slutter seg til chatten igjen, og sitter stille ved siden av en flaske blekemiddel før han kollapser. Politiet ankommer kort tid senere, men de tror Val døde av selvmord. Ken blir drept, og Laura tvinger de andre vennene til å spille et spill kalt "Never Have I Ever" og sier at taperen av spillet kommer til å dø.
Blaire og Adam får hver sin melding, som de først nekter å vise til Mitch og Jess. Blaire viser sin melding som sier: "Hvis du avslører denne beskjeden, vil Adam dø" og Adam skyter seg selv, etter at han avslører at han fikk samme notat - bortsett fra at beskjeden han fikk gjaldt Blaire. Jess blir deretter drept. Laura kutter all elektrisitet i Blaire og Mitch sine hjem, og krever at de skal tilstå hvem som lastet opp videoen på Internett som førte til at Laura valgte å begå selvmord.
Sasolburg
Sasolburg er en stor industriby nord i provinsen Freistata i Sør-Afrika, tett opp til grensen mot provinsen Gauteng. Sasolburg er videre delt inn i tre områder: Sasolburg sentrum, Vaalpark (en mer velstående klynge av drabantbyer som ligger ca. 5 km fra Sasolburg sentrum) og Zamdela (en township eller et område tidligere forbeholdt den sorte befolkningen). De fleste hvite innbyggerne i Sasolburg snakker afrikaans som morsmål, mens de fleste sorte snakker sotho som førstespråk.
Byen ble etablert i 1954 for å kunne tilby boliger og velferd for ansatte i Sasol (tidligere kjent som «Suid-Afrikaanse Steenkool-, Olie-en Gasmaatskappy» eller Sørafrikanske kull, olje og gassanlegg). Den første installasjonen (Sasol 1) var et pilotanlegg for å raffinere olje fra kull på grunn av mangel på petroleumreserver. Kullreservene i landet var og er fremdeles omfattende. Den politiske utviklingen på slutten av 1960-tallet og begynnelsen av 1970-tallet (særlig handelsboikott grunnet apartheid) ga driften av pilotanlegget høy prioritet hos regjeringen. Planene ble lagt for et produksjonsanlegg som skulle bygges i Eastern Transvaal å produsere ca. 25% av det nasjonale behovet. Den nye byen Secunda ble bygget for å huse ansatte for bygging og drift på det som ble kjent som Sasol 2 og Sasol 3 (Secunda CTL).
Sasolburg var gjenstand for et angrep fra Umkhonto vi Sizwe (MK) – African National Congress' militære gren – i 1980. Stort sett viste angrepet seg å være ineffektivt i forhold til å sabotere produksjonsprosessene i anlegget, men propagandaeffekten av angrepet var betydelig.
Sasolburg ligger høyt over havet, noe som gir byen et svært tørt klima. Den ligger ved elva Vaal, som skiller Freistata fra det som var tidligere provinsen Transvaal, og ligger ikke langt fra Vaal demning hvor det finnes utmerkede forhold for vindsurfing. Sasol-selskapet har sponset omfattende infrastruktur ved utviklingen i Sasolburg, for eksempel et svømmeanlegg med olympiske mål. Friidrettsfasiliteter av internasjonal standard og et stort antall kirker finnes også i Sasolburg. Ettienne Rousseau Theatre er vertskap for et bredt spekter av sørafrikanske kunstnere gjennom hele året.
Tatra 77
Tsjekkiske Tatra 77 (T77) er den første serieproduserte bil med aerodynamisk konstruksjon. Den ble utviklet av Hans Ledwinka og Paul Jaray som hadde tidligere arbeide med Zeppelin-posjektet. Bilen ble først presentert i 1934. Tatra 77 er en bil som er bygget for hånd konstruert omkring et sentralt chassis av stålrør, og har en 75 h/k (56 kW) 3,4 liters luftkjølt bakmontert V-8 motor. Konstruktørene hadde i utstrakt grad brukt lette magnesiumlegeringer i motoren, girkassen, fjæringen og karosseriet. Den senere model T77a kunne oppnå en toppfart på over 150 km/t (93 mph) på grunn av dens avanserte aerodynamiske utførelse som ga lav luftmotstand.
Historie
Tatra Company begynte bygging av biler i 1897 i Kopřivnice, Moravia (dagens Tsjekkia), noe som tilsier at det er verdens tredje eldste og fremdeles eksisterende bilfabrikk i verden. Under ledelse av Hans Ledwinka har selskapet hatt mange av bilindustrens genier gjennom historien, inkludert Erich Übelacker og Paul Jaray som begge konstruerte Tatra 77.
Paul Jaray og Tatra V570
Paul Jaray arbeidet først for Luftschiffbau Zeppelin (LZ) hvor han fikk erfaring med aerodynamisk konstruksjon av luftskip. Han brukte sin tilgang til LZ's vindtuneller og etterhvert overførte strømlinjeprinsippet i bilbyggingen. I 1927 grunnla han et selskap som var spesialisert i utvikling av bilkarosserier og salg av lisenser til de store bilfabrikkene.Tatra var den eneste som brukte Jarays strømlinjeprinsipp, de begynte med Tatra 77.
Før bygging av den store luksuriøse T77, konstruerte Jaray det aerodynamiske karosseri  for Tatra 57, en mellomstor model. Prototypen ble ikke videre utviklet, og nådde ikke produksjonsstadiet. Istedenfor konstruerte Jaray to prototyper for et konsept, benevnt som Tatra V570, som lå nærmere hans strømlinjeformede aerodynamiske prinsipper, i likhet med en folkevogn.
Bygging av en luksuriøs state-of-the-art car
Likevel hadde Tatra på den tid en rimelig bil i sin produksjonsserie som solgte bra, den var populær på grunn av den enkle og pålitelige tradisjon som hadde startet med Tatra 11. Selv om ledelsen så fordelene ved Jarays konsept trodde de at den nye modellen bare ville bli enda en modell med begrenset produksjon. Ledwinkas team stoppet derfor videre arbeid med V570 og konsentrerte seg om konstruksjon av store luksuriøse biler. Tatra siktet seg inn mot å bygge state-of-the-art biler som skulle være raske, stabile, nærmest lydløse, økonomiske og bygget etter de mest rigorøse standarder, så vel som de skulle reflektere moderne aerodynamisk forskning.
Fylkesvei 2261
Fylkesvei 2261 går mellom Røset og Vingelen i Tolga.
Tatra 77
Publikums reaksjon
Hans Ledwinka var sjef-designer og ansvarlig for utvikling av den nye bilens chassis, mens Erich Übelacker var ansvarlig for karosseriet. Utviklingen ble hemmeligholdt frem til den offentlige presentasjon 3. mai 1934 på motormessen i Praha. Bilen ble demonstrert på veien fra Praha til Karlovy Vary hvor den lett oppnådde 145 kilometer i timen (90 mph) og forundret journalister hvor lett den var å betjene og hvor  komfortabel den var å kjøre i alle hastigheter over 100 km/t (62 mph). Samme år ble T77 presentert på motormessen i Paris hvor den stod i sentrum for oppmerksomheten, ikke bare fordi den var a-typisk, men også for dens prestasjoner.
San Filippo del Mela oljekraftverk
Utslippene av CO2 i 2008 var på 3.066.166 tonn, ganske nøyaktig på linje med dette årets utslippskvote.
Tatra 77
Notable eiere
[[Fil:T77_Advertising-2.jpg|right|thumb|250x250px|"Tatra 77, den elegante bil"
Avisannonse i tiden]] Tatra 77 var favoritten til Tatras  designer, ingeniøren Erich Übelacker, som Eide og brukte en  T77 siden 1934. Andre kjente eiere av T77s var: Milos Havel (eier av et filmstudio i Praha som kjøpte sin i 1935), Edmund Rumpler (østerriksk bilkonstruktør som tegnet Rumpler Tropfenwagen i 1921), Edvard Beneš (utenriksminister på 1930-tallet og senere president i Tsjekkoslovakia).
Konstruksjon
Flere bilkonstruktører rundt om i verden prøvde å bygge en aerodynamisk bil på den tid, men Tatra var den første til å introdusere en vellykket serieprodusert bil. Det var mange grunner til at Tatras konstruktører tok en slik revolusjonær tilnærming til unnfangelsen av den nye bilen. Først og fremst var målet å redusere luftmotstanden (den øker proporsjonalt i andre potens med farten). En bil med et vanlig karosseri trenger en meget kraftig motor for å oppnå høyere hastighet. Tatras nye karosseri ble testet i vindtuneller. Likevel krevde det nye karosseriet en forandring av hele bilens konsept.
Fylkesvei 2261
Strekningen ble fastlagt 2019, og består av en delstrekning av den tidligere fylkesvei 735 (Hedmark).
Fjenneslev kirke
Fjenneslev kirke er en kirke i byen Fjenneslev, øst for Sorø på Vestsjælland. Den ble reist 1100-tallet på initiativ av Asser Rig.
Kirken er et minnesmerke over Hvide-slekten som hadde sin storhetstid på 1100- og 1200-tallet, og som holdt til i dette området.
Akkomodasjonsrefleks
Akkomodasjonsrefleksen er øynenes evne til å tilpasse seg slik at man kan se det man ser på klart, altså øyets fokuseringsevne. Denne tilpasningen skjer ved at ciliarmuskelen/ringmuskelen endrer linsens form. Derved brytes lyset annerledes, og denne prosessen blir kalt akkomodasjon. Ettersom dette skjer automatisk, blir det kalt akkomodasjonsrefleksen.
Fjenneslev kirke
Bygningen
Kirken ble oppført i første del av 1100-tallet som avløsning for en trekirke som hadde vært på stedet. Slik kirken fremstår i dag, består den av apsis, kor og skip i tillegg til tvillingtårnene. Det er en kirke i romansk stil. Materialet som er benyttet er blandet; små kløvet kampesten, faksekalksten som er brukt til avstivinger på sydsiden og ved apsisen og granittkvadre som hovedsakelig er brukt som forsterking på nordsiden av skipet. Et belte av lys sten er brukt som pynt rundt koret og skipet.
Også døren på nordsiden er kantet med kalksten. Når det gjelder syddøren er den totalt forandret og det har antakelig skjedd i forbindelse med oppføringen av våpenhuset på 1870-tallet.
Tvillingtårnene er etter all sannsynlighet oppført mellom 1160 og 1175. Årsaken til denne tidfestingen er at man ikke kjente til teglstensbrenning i Danmark før på dette tidspunkt. Teknikken ble innført av norditalienske byggmestre som var kalt til landet i forbindelse med Valdemar den stores prestisjebygninger.
Tårnene har fått en hard medfart opp gjennom årene. Sydtårnet styret ned både i 1561 og på 1650-tallet. Ved det sistnevnte ble murverket benyttet til å bygge det opp igjen sammenbygget og da sto det til 1872. Arkitekt Christian Hansen sto for en ombygging av kirken i perioden 1872-1874. Han var inspirert av Oehlenschlägers episke dikt «De tvende Kirketaarne» og gjenskapte tvillingtårnene. Noe senere, på slutten av 1890-tallet, fikk de pyramideformen man ser i dag. Man hadde i mellomtiden funnet kalkmalerier i kirken som viste hvordan avslutningen av tårnene så ut tidligere.
Taket på selve kirken ble fornyet i vår tid da man smeltet bly og støpte det i sandformer slik man hadde gjort i middelalderen.
Kirkerommet
Kirkerommet har opprinnelig vært forsynt med krysshvelv. Da man restaurerte bygningen 1872-1874 endret man på utseendet og tilbakeførte det til romansk stil med et flatt bjelkeloft. På den måten fikk man samtidig åpnet opp slik at herskapsgalleriet kom til syne.
Bounty Bay
Bounty Bay er en bukt ved øygruppen Pitcairnøyene i Stillehavet. Bukten er oppkalt etter skipet som ved samme navn HMAV «Bounty», som mytterister tok kontroll over 28. april 1789. Den 23. januar 1790 ble skipet satt i brann i Bounty Bay for å gjøre det vanskelig for Royal Navy og finne det. Man kan ennå se vrakrester etter skipet i bukta.
Fjenneslev kirke
Kalkmaleriene
Kirkens kalkmalerier er å anse som noe av det ypperste i dansk kirkekunst og har stor historisk betydning. Kalkmaleriene kom til syne i 1873 da kirken ble restaurert og de ble satt i stand av Jacob Kornerup. De bysantisk inspirerte kalkmaleriene er fra den tiden kirken ble oppført, fra rundt 1125, og er noen av de eldste i landet.
Den ene delen av maleriene viser et bilde av kirken med to tårn og kirken bæres frem av byggherren og overleveres Gud som en gave. Bak denne personen står en kvinne og det antas at de er et portrett av Asser Rig til Fjenneslevgård og hans ektefelle Inge.
Runestenen og Hvide-slektens hovedgård
Rett ved tårnet står det en runesten med et kors hugget inn øverst. Innskriften på stenen lyder: «Sasser rejste sten og gjorde bro».
Ikke lang fra kirken har arkeologiske utgravinger avdekket fundamentene til Hvide-slektens hovedgård Fjenneslev. Her vokste Knut Lavard opp og senere hans sønn Valdemar den store. Sistnevnte vokste opp som fostersønner av Asser Rig.
Dario Acquaroli
Dario Acquaroli (født 10. mars 1975, død 9. april 2023) var en italiensk terrengsyklist.
Statoils unge talentpris
Prisen er et samarbeidsprosjekt mellom Statoil, Norges Fotballforbund og TV 2.
Utvelgelse
Frem til 2014 ble en spiller kåret til Månedens fotballtalent hver måned gjennom sesongen. Månedens talent vant 50.000 som kunne doneres til den klubben mente hadde hatt mest betydning for egen utvikling.
Fra 2015 velges i stedet tre kandidater til tre delfinaler (vår, sommer, høst). Vinneren av delfinalene får 50.000 som kan doneres til den klubben som har hatt mest betydning for spillerens utvikling, mens de to øvrige får 25.000.
Vinnere
Vinnere av prisen oppgitt med den klubb vedkommende spilte for på det aktuelle tidspunktet.
2010
Årets fotballtalent 2010 ble Markus Henriksen fra Rosenborg.
2012
Årets fotballtalenter 2012 ble Caroline Graham Hansen og Håvard Nielsen.
2013
Årets fotballtalent 2013 ble Mats Møller Dæhli.
2014
Årets fotballtalent 2014 ble Martin Ødegaard.
2015
Årets fotballtalent 2015 ble Sander Svendsen.
2016
Årets fotballtalent 2016 ble Martin Samuelsen.
David Vazquez Lopez
David Vazquez Lopez (født 10. februar 1979) er en spansk terrengsyklist.
Todd Wells
Todd Wells (født 25. desember 1975) er en amerikansk syklist som konkurrerer i terrengsykling. Han representerte landet sitt under Sommer-OL 2012 i London, der han ble nummer 10.
Alexander Gehbauer
Alexander Gehbauer (født 24. april 1990) er en østerriksk syklist som konkurrerer i terrengsykling. Han representerte landet sitt under Sommer-OL 2012 i London, der han ble nummer 9.
Sermide kraftverk
Sermide kraftverk er et varmekraftverk beliggende i provinsen Mantova i Italia. Det har en installert produksjonskapasitet på 1280 MW fordelt på 4 x 320 mw blokker. Anlegget ble utbygd omkring 1980–1985. Brenselstypen er naturgass og fyringsolje, og operatør er energiselskapet Edipower SpA.
Utslippene av CO2 i 2008 var på 1.742.288 tonn, betydelig mindre enn dette årets utslippskvote.
Kasper Fosser
Kasper Harlem Fosser (født 21. april 1999) er en norsk orienteringsløper.
20 år gammel tok han sølv bak Olav Lundanes i VM i orientering i Østfold 2019.
I 2021 tok han et gull og tre sølv i VM i orientering i tsjekkiske Doksy samt vinner av verdenscupen sammenlagt i orientering. I VM i orientering 2022 tok han gull på sprinten, og i VM i 2023 i Graubünden i Sveits tok han gull på langdistansen.
Han er barnebarn av Per Fosser.
Reinås-utvalget
Reinås-utvalget er et norsk utvalg. Det ble oppnevnt av Kjell Magne Bondeviks regjering etter tsunamikatastrofen i Sørøst-Asia julen 2004.
Reinås-utvalget har stått for evalueringen av norske myndigheters håndtering av tsunamien, hvor 84 nordmenn mistet livet.
Rapporten rettet knusende kritikk, især mot krisehåndteringen til Utenriksdepartementet. Utenriksdepartementet mottok ikke hjelp. Savnetlistene var fulle av feil og mangler.
Det ble reist forslag om betydelige forandringer i krisehåndteringen, innbefattet utrykningsteam.
Reinås-utvalget blir ledet av forhenværende konsernsjef, Jan Reinås.
Brynhild Strøm
Brynhild Strøm (født 27. januar 1903 i Bodin, død 17. mai 1942 i Oslo) var en norsk motstandskvinne. Hun var sentral innen Peder Furubotns og Norges Kommunistiske Partis kurerapparat.
Hun hadde fylkesskole og et opphold i England bak seg, og arbeidet som kontordame da hun ble involvert i motstandsarbeidet. Hun var engasjert i arbeidet med den illegale avisen Norsk Ungdom, som ble laget av NKP i Bergen.
Strøm ble tatt av Gestapo i mai 1942, og ble av tyskerne betraktet som en sentral person innen motstandsbevegelsen. De satte alt inn på å få opplysninger ut av henne, uten å lykkes. Da hun døde utpå kvelden 17. mai 1942 var hun regelrett slått i hjel av Gestapo-torturistene på Victoria terrasse. Seks mann hadde vekslet på å slå med knyttnever og batonger.
Sideforhold (aerodynamikk)
Sideforhold er i aerodynamikk definert som forholdet mellom en vinges lengde og bredde (middelkorde). Sideforholdet er altså forholdet mellom vingespennet og middelkorden. Et høyt sideforhold svarer til lange, smale vinger, mens et lavt sideforhold tilsier korte, brede vinger. Et høyt sideforhold på en vinge gir bedre løft enn et lavt sideforhold med samme vingeareal. En tommelfingerregel er at mindre korde kombinert med økt vingespenn gir det beste løftet med minst mulig motstand.
For de fleste vinger er lengden av vingekorden ikke en konstant, men den varierer langs vingen, slik at sideforholdet AR defineres som kvadratet av vingespennet b dividert med arealet S av vingen sett ovenifra, som er lik forholdet mellom lengde og bredde for en vinge med konstant vingekorde. Med symboler kan det skrives som
Sideforhold på flyvinger
Sideforholdet har en direkte innvirkning på et flys rollytelse og den induserte motstanden. Et høyt sideforhold på vingen reduserer indusert motstand forårsaket av vingetippvirvler. For en vinge er den induserte motstandskoeffisienten proporsjonal med kvadratet av løftkoeffisienten og omvendt proporsjonal med sideforholdet, det vil si
der:
Den induserte motstandskoeffisienten gir at for en gitt vingebelastning minker den induserte motstanden dersom man øker sideforholdet ved å la vingespennet bli større og korden bli mindre. Imidlertid finnes det en rekke ulike faktorer som begrenser hvilket sideforhold en vinge kan ha:
Ekstremt smale vinger fører til problemer med vingenes mekaniske stabilitet og flyets generelle manøvrerbarhet. Winglets eller oppoverbøyde vingetupper har en effekt som øker sideforholdet og motvirker virveldannelse, og resulterer derfor i en reduksjon av den induserte motstanden. Sideforholdet på en vinge er spesielt viktig i det subsoniske hastighetsområdet og for fly som opererer med høy løftkoeffisient. Ved supersoniske hastigheter gjelder ikke dette lenger, fordi et høyt sideforhold her ikke er like viktig og det er nærmest ingen tilknytning mellom de aerodynamiske egenskapene til en vinge og Mach-tallet. Et eksempel på dette er deltavingen. Vinger med lave sideforhold blir vanligvis brukt på jagerfly, ikke bare for å oppnå bedre rollrate, men spesielt for å få en lengre korde og tynnere vingeprofil, noe som er av helt avgjørende betydning ved supersoniske hastigheter.
Siden større vingespenn gir mindre indusert motstand, har vinger med høye sideforhold sitt optimale punkt ved lavere hastigheter og vingenes samlede motstand ved den hastigheten er generelt lavere. Dette er grunnen til at glidefly har vinger med veldig høye sideforhold. For høyere hastigheter, og da særlig supersoniske, er et lavt sideforhold bedre, ettersom de andre formene for motstand øker med vingespenn. For motorfly, hvor profilmotstanden normalt er ganske stor, benyttes ikke særlig høye sideforhold, ettersom den induserte motstanden er ubetydelig sammenlignet med profilmotstanden ved flyets marsjhastighet. For seilfly, hvor profilmotstanden er liten, og hvor man ofte flyr ved lav hastighet for eksempel under termikkflyvning, benytter man et sideforhold som er så høyt som mulig.
Variabelt sideforhold
Ved utfelling av flaps (vingeklaffer) i bakkant av flyvingene reduseres sideforholdet, fordi disse klaffene i utslått stilling bidrar til å øke vingekorden uten å gjøre noen endring i vingespennet. Denne reduksjonen i sideforholdet fører til økt indusert motstand som har en negativ innvirkning på flyets ytelse under takeoff, men som kan være fordelaktig ved innflyvning og landing.
Fly som flyr nær eller over lydens hastighet bruker av og til dreibare vinger (eng. variable-sweep wings), og overlydsfly kjennetegnes ofte ved tilbakestrøkne vinger eller deltavinger og ved spesielle vingeprofiler. Grunnen til dette er forskjellen i strømningsegenskapene til fluider mellom det subsoniske og det transsoniske/supersoniske hastighetsområdet. I en subsonisk strømning utgjør den induserte motstanden en betydelig del av totalmotstanden, spesielt ved stor angrepsvinkel. Når strømningen blir transsonisk og senere supersonisk, oppstår det en lokal sjokkbølge på vingens overside som forårsaker bølgemotstand på flyet. Denne motstanden er proporsjonal med vingelengden – jo lengre vingen er, desto større sjokkbølge blir dannet når flyet nærmer seg det supersoniske hastighetsområdet. Dermed blir en lang vinge, som ellers er av stor nytte ved lave hastigheter, ødeleggende for flyets ytelse ved transsoniske hastigheter. En måte å løse dette problemet på er å benytte dreibare vinger, dersom det lar seg gjøre med tanke på flyets tiltenkte design og formål og den ekstra vekten og kompleksiteten en bevegelig vinge tilfører.
Wetted aspect ratio (WAR)
Wetted aspect ratio (WAR) er en god indikasjon på den aerodynamiske effektiviteten til et luftfartøy. Det er et bedre mål enn det vanlige sideforholdet og er definert som
der:
Et godt eksempel på dette er Boeing B-47 Stratojet og Avro Vulcan. Begge flyene har svært lik ytelse, selv om de er vidt forskjellige i oppbygning og design. B-47 har vinger med et høyt sideforhold, mens Avro Vulcan bruker en konfigurasjon med kombinerte vinger og skrog, det vil si flygende vinger eller en såkalt blended wing body, som har et lavt sideforhold. De har imidlertid en svært lik verdi for wetted aspect ratio.
Sideforhold på fuglevinger
I naturen florerer det med fugler som har vinger med et høyt sideforhold. Mange sjøfugler og langtrekkende fugler har lange, smale vinger med et høyt sideforhold og spisse eller elliptiske vingetupper. Dette er spesielt tydelig på svevende fugler som for eksempel albatrosser, måker og ørner. Kråker av slekten Corvus og hauker av slekten Accipiter, slik som mongolkaie og spurvehauk, har derimot vinger med et lavt sideforhold (og lange stjerter) for økt hurtighet og manøvrerbarhet.
Filmåret 1928
Oscar i utvalg
Se her for komplett liste
Valget i Tyskland 1930
Valget i Tyskland 1930 ble avviklet 14. september 1930. Antallet mandater i riksdagen var økt fra 491 (ved valget i 1928) til 577. SPD forble største parti, men deres totale oppslutning gikk tilbake. Det nasjonalsosialistiske partiet økte antall mandater fra 12 til 107.
Deiber Esquivel
Deiber Esquivel (født 27. januar 1982) er en costaricansk terrengsyklist.
Fylkesvei 2258
Fylkesvei 2258 går mellom Vingelen og Tolga gamle skole i Tolga.
Strekningen ble opprettet 2019, og betstår av delstrekninger av de tidligere fylkesvei 732 (Hedmark) og fylkesvei 735 (Hedmark).
Vincent D’Onofrio
Vincent D'Onofrio (født 30. juni 1959 i Brooklyn i New York City i New York) er en amerikansk skuespiller og filmprodusent. Han fikk først oppmerksomhet som skuespiller i 1987 for sin rolle som soldaten Leonard Lawrence i Full Metal Jacket som han måtte gå opp 30 kilo i vekt for å kunne få og for sin rolle som detektiven Robert Goren i Law & Order: Criminal Intent.
I 2006 spilte D'Onofrio i filmen The Break-Up sammen med skuespillerne Jennifer Aniston og Vince Vaughn. I denne filmen spilte han Vince Vaughn sin noe eksentriske bror. I 2013 fikk han en rolle i filmen Escape Plan, og i 2015 spilte han sammen med Liam Neeson og Ed Harris i Run All Night.
D'Onofrio har en datter som heter Leila George D'Onofrio og ble født den 20. mars 1992 i Sydney i Australia. Hennes mor er skuespillerinnen Greta Scacchi som D'Onofrio produserte flere filmer sammen med på slutten av 1980-tallet og begynnelsen av 1990-tallet, blant annet lagde de filmene The Player og Fires Within sammen. Paret var i et forhold mellom 1991 og 1993. Etter at forholdet tok slutt giftet D'Onofrio seg med modellen Carin van der Donk den 22. mars 1997. Paret har en sønn som heter Elias Gene og ble født i desember 1999. D'Onofrio og van der Donk splittet lag i oktober 2003 men ble forsonet igjen i 2007. Carin fødte deres andre sønn, Luca, den 14. februar 2008.
Ylivieska økonomiske region
Ylivieska økonomiske region (svensk: Ylivieska ekonomiska region, finsk: Ylivieskan seutukunta) er en økonomisk region i landskapet Norra Österbotten i Finland. Regionens areal er 3,386 km², og i 2011 var folketallet 44,032. Ylivieska økonomiske region består av følgende kommuner:
Listen (album)
Listen er et musikkalbum med Dina Misund, utgitt på 25. januar 2010. Dette er hennes debutalbum som soloartist.
Søndre Helgeland
Valgkretsen Søndre Helgeland bestod av herredene Bindalen, Brønnø/Brønnøy, Vik, Vega, Velfjorden, Tjøtta, Vevelstad i 1918, Nordvik i 1918, Stamnes, Alstahaug, Leirfjord fra 1915 og Herø/Herøy med rundt 24 000 innbyggere og 11 000 stemmeberettigede etter innføringen av kvinnelig stemmerett.
Fiskars (selskap)
Fiskars Oyj Abp er et finsk industrikonglomerat, grunnlagt i 1649 som et jernverk i Fiskars i Pojo i den nåværende Raseborg kommune.
Fiskars er børsnotert på NASDAQ OMX Helsinki.
Selskapet er en stor produsent av bl.a. sakser og hageredskaper, og er også kjent for båten Buster.
Dag Einar Eilertsen
Dag Einar Eilertsen (født 14. juli 1962 i Sandefjord) er en norsk trombonist (alt-trombone), pianist, komponist og musikkpedagog.
Han vokste opp i Tønsberg og dannet som 14-åring Gamleveien Sekstett sammen med Olaf Knerten Kamfjord. Han begynte samtidig å spille i Slagen Storband under ledelse av gitaristen Lars Martin Myhre. Han deltok i storbandworkshop på Kongsberg Jazzfestival i 1980 og 1981, bl.a. med Frode Thingnæs som instruktør.
Thingnæs ble også Dag Einar Eilertsens trombonelærer som musikkstudent ved Universitetet i Oslo. Eilertsen er utdannet cand.philol i 1991, med hovedfag i musikkvitenskap. Han har bakgrunn som musikkpedagog fra lærerhøgskole, kulturskole, grunnskole og er i dag ansatt som lektor med tilleggsutdannelse på musikklinjen ved Greveskogen Videregående Skole i Tønsberg.
Han var på 80-tallet medlem av rockebandet Ung Pike Forsvunnet med bl.a. Anne Danielsen (LP uppercut i 1984), samt Oslo 13 m. bl.a. Jon Balke, Nils Petter Molvær, Tore Brunborg, Ole Edvard Antonsen (CD Off Balance – spellemannsprisen i 1988). Han var i perioden 1985-88 fast vikar i soulbandet Chipahua m. bl.a. Jon Eberson, Maj Britt Andersen, Inger Lise Rypdal og Morten Halle. DEE-JAZZ var en egen kvartett på 90-tallet m. bl.a. Olaf Knerten Kamfjord, samtidig som han var fast medlem av La Descarga og Mamborama m. Sverre Indris Joner. Han var også leder for bandet ”L.U.G.N.” (trb./keys) m. Kjersti Stubø som vokalist. Han (trb./keys) videreførte samarbeidet med Lars Martin Myhre på 90-tallet og medvirket i prosjektet HYSJ! m. Palle Mikkelborg (CD og konserter 1997). I 2004-2005 medvirket han i ”80-tallet bit for beat”, et show med bl.a. med The Monroes, Trine Rein og Torhild Sivertsen, som ble spilt på bl.a. Edderkoppen og Chat Noir i Oslo.
I dag er Eilertsen leder for MORILD (sammen med Marius Noss Gundersen), Bitt av Brazillen (Gundersen, Kelly Dickson og Luis Landa-Schreitt) og DUO-JUHUU (sammen med Gro Hansen).
Dag Einar Eilertsen ble tildelt Urijazzprisen i hjembyen Tønsberg i jubileumsåret 1999, hvor han også komponerte og framførte bestillingsverket ”Absolutt Jazz’99” til URIJAZZ’ 20-års jubileum, bl.a. sammen med Petter Wettre, Lars Horntveth og Kjersti Stubø.
Carlos Coloma
Carlos Coloma Nicolás (født 28. september 1981) er en spansk syklist som konkurrerer i terrengsykling. Han representerte landet sitt under Sommer-OL 2012 i London, der han ble nummer 6.
Torrevaldaliga Nord oljekraftverk
Torevaldaliga Nord oljekraftverk er et varmekraftverk beliggende i Storbyområdet Roma i Italia. Det har en installert produksjonskapasitet på 2640 MW fordelt på 4 x 660 mw w blokker. Anlegget ble utbygd omkring 1980–1986. Brenselstypen er tungolje og fyringsolje, og operatør er energiselskapet Enel SpA.
Årlige utslipp ved full drift er ca. 3 millioner tonn CO2, men anlegget gikk ikke med fulle utslipp verken i 2007 eller 2008.
Patric Zimmerman
Patric Laine Zimmerman er en amerikansk stemmeskuespiller.
Han er kjent for å være stemmen til blant annet Elroy Jetson i Jetsons: The Movie, Garth i Luftens Helter, diverse stemmer i Billy og Randis Skumle Eventyr, og Tyke i Tom & Jerry Kids.
I 2008 sluttet han med stemmeskuespill.
Jernbane i Guinea-Bissau
Per 2010 har Guinea-Bissau ingen jernbane, men i 1998 ble det signert en avtale mellom Portugal og Guinea-Bissau om jernbaneutbygging til Guinea.
Jernbaneforbindelser til naboland
Siden Guinea-Bissau ikke har et jernbanenettverk, har det heller ingen forbindelser til følgende land:
Tubuai
Tubuai er ei øy og en kommune i øygruppen Australøyene i Fransk Polynesia i Stillehavet. Øya har et flateinnhold på 45 km², og ligger 640 km sør for Tahiti. Folketellingen i 2017 viste et innbyggertall på 2,322 fordelt på flere landsbyer, hvorav den største er Mataura.
I filmen Mytteriet på Bounty er Tubai framstilt som ei kannibaløy.
Tavazzano kraftverk
Tavazzano (og Montanaso) kraftverk  (italiensk: Centrale di Tavazzano e Montanaso) er to sammenbygde men separate varmekraftverk med installert, samlet effekt på 3 230 MW beliggende ved småbyen Montanaso 25 km fra Milano, i provinsen Lodi i regionen Lombardia i Italia. Dette komplekset har 6 nedlagte og 6 fortsatt brukte blokker, og består av følgende kraftverksenheter:
Utslippene av CO2 i 2008 var på 2.170.252 tonn, betydelig mindre enn dette årets utslippskvote.
Makoura Keita
Hun representerte Guinea under Sommer-OL 2016 i Rio de Janeiro, der hun ble utslått i den innledende runden på 100 meter.
Den røde bokstav
Den røde bokstav, (engelsk The Scarlet Letter) er en roman av den amerikanske forfatteren Nathaniel Hawthorne. Det er en skildring fra det puritanske New England på 1600-tallet hvor en kvinne må gjennomgå straff for utenomekteskapelig samkvem med en annen mann.
Handling
I Boston, Massachusetts, samles en stor folkemengde for å være vitne til straffen til Hester Prynne, en ung kvinne som har født en baby med ukjent far. Dommen hennes krevde at hun måtte stå i gapestokk i tre timer, og utsatt for offentlig ydmykelse. Når de krever at Hester skal navngi hvem som er den biologiske faren til barnet hennes, nekter hun. Når Hester ser ut over folkemengden, legger hun merke til en liten, misdannet mann og kjenner ham igjen som sin ektemann, som tidligere ble antatt å være tapt på sjøen. Når mannen ser Hesters skam, spør han en person i mengden om Hester, og han blir fortalt historien om konas utroskap. Han utbryter sint at barnets far, partneren i denne utroskapen, også skal straffes og sverger å finne mannen. Han velger seg et nytt alias, Roger Chillingworth.
Pastor John Wilson og Arthur Dimmesdale ved Hesters kirke stiller spørsmål til henne, men hun nekter å navngi kjæresten sin. Etter at hun kommer tilbake til fengsel, bringer fangevokteren inn Roger Chillingworth, som nå har funnet seg arbeid som doktor, for å berolige Hester og barnet hennes. Han krever å vite hvem kjæresten hennes var. Men Hester nekter å røpe dette. Han sier at han uansett kommer til finne ut av det, og tvinger henne til å skjule at han er ektemannen hennes. Etter at hun ble løslatt fra fengsel, bosetter Hester seg i en hytte i utkanten av byen og tjener et lite levebrød med håndarbeid. Hun lever et stille, dystert liv sammen med sin datter Pearl, og utfører veldedighet for fattige.
I oppveksten har ikke Pearl noen andre lekekamerater eller nære venner, bortsett fra moren sin. Når Pearl blir eldre begynner hennes oppførsel å starte rykter, og ikke overraskende foreslår enkelte kirke-medlemmer at Pearl burde fjernes fra Hester. Hester får med seg ryktene om at hun risikerer å miste Pearl, og hun snakker med guvernør Bellingham - sammen med statsrådene Wilson og Dimmesdale. Hester appellerer til Dimmesdale i desperasjon, og ministeren overtaler guvernøren til å foreløpig la Pearl forbli i Hesters omsorg. Samtidig begynner Chillingworth å mistenke at Dimmesdale kan være Pearl's biologiske far.
SYNOP
SYNOP er værobservasjoner fra bakkestasjoner som blir gjort ved et eller flere faste tidspunkt over hele verden: 00, 03, 06, 09, 12, 15, 18 og 21 UTC. Formålet er å kartlegge værsituasjonen på et gitt tidspunkt over et større geografisk område.
Folkeavstemningen om ny grunnlov i Kirgisistan 2021
Folkeavstemningen om ny grunnlov i Kirgisistan 2021 ble avholdt 11. april 2021.
Avstemmingen gjaldt om Kirgisistan skulle innføre en ny grunnlov eller ikke. Den nye grunnloven ble besluttet med over 85 % av stemmene.
Bakgrunn
Etter Parlamentsvalget i Kirgisitan 2020 den 4. oktober 2020 anklaget opposisjonen og demonstranter valget for å være rigget. Protestene resulterte i at valget ble annulert, og president Sooronbaj Jeenbekov gikk av. Sadyr Japarov overtok som president etter Presidentvalget i Kirgisistan 2021, og samtidig stemte Kirgisistan for en endring i landets styreform, i Folkeavstemningen om styreform i Kirgisistan 2021. Det ble da innført presidentsystem.
Endringene beskrives blant annet som en autoritær type «kron-presidentialisme», som gir presidenten mye makt, og er en gjeninnføring av den tradisjonelle sentralismen.
Resultat
Av 3,6 millioner stemmeberettigede stemte 1,32 millioner ved avstemmingen, av disse var 1,23 millioner stemmer gyldige.
85,25 % stemte for den nye grunnloven, mens 14,75 % stemte imot.
Den nye grunnloven ble dermed vedtatt.
Amy Westcott
Amy Westcott er en amerikansk kostymedesigner.
Westcott tok en bachelor i kostymedesign på Syracuse University. Hennes første filmjobb var som garderobeassisten på Copland (1997), før hun begynte å designe for småfilmer. Mellom 2005 og 2009 jobbet hun som kostymedesigner på TV-serien Entourage.
Hun var kostymedesigner på Darren Aronofsky sine filmer The Wrestler (2008) og Black Swan (2010). For sistnevnte ble hun nominert til flere priser, inkludert til en BAFTA for beste kostymedesign.
Christopher Blom (1739–1803)
Christopher Christophersen Blom (født 1739 på Bjåland i Lårdal, død 1. oktober 1803 i Skien) var en norsk skipsfører, skipsreder og kjøpmann i Skien.
Han tilhørte slekten Blom og var sønn av lensmann i Lårdal Christopher Christophersen Blom (1703–1757) og sønnesønn av lensmann Christopher Fredriksen Blom. Hans yngre bror var skipsreder og kjøpmann i Skien Hans Christophersen Blom (f. 1744).
Slektningen Ole Paus, som var sønn av hans fetter, ble som barn tatt opp i huset hos Christopher Blom og lært opp i skipperyrket av ham.
Willa Holland (skuespiller)
Willa Joanna Chance Holland (født 18. juni 1991 i Los Angeles i California) er en amerikansk skuespiller.
Willa Holland er best kjent for å spille TV-roller, og ble første gang lagt merke til som Kaitlin Cooper i The O.C. fra 2006 til 2007. Hun har også spilt i noen episoder av Gossip Girl. Hun har spilt Thea Queen, Oliver Queens yngre søster, i Arrow siden 2012.
Hun har også vært med i filmene Legion (2010) og Straw Dogs (2011).
Filtmispel
Filtmispel (Cotoneaster tomentosus) er en løvfellende busk i rosefamilien.
Den blir opptil tre meter høy, men er som regel lavere. Årsskuddene er dunhårete, og barken på kvistene er mørkebrun. Bladene er avrundede til elliptiske og er hvitdunete på undersiden: de er grønne, men ikke glatte på oversiden. Blomstene er rødaktige på utsiden, men rosahvite på innsiden; de er 5–6 mm store og sitter 3–12 sammen i nikkende kvaster. Frukten er rød, rund, og 7–8 mm stor med hvite dunhår.
Filtmispel vokser på varme og tørre steder på kalkgrunn. Den er utbredt i fjellområdene i Sør- og Mellom-Europa og finnes i Pyreneene, Jurafjellene, Vogesene, Alpene, Appenninene, Karpatene og fjellene på Balkan. Isolerte forekomster finnes i Anatolia og Nord-Kaukasia. Den er forvillet fra hager i Norge, Danmark og Sverige.
Fylkesvei 2260
Fylkesvei 2260 går mellom Nordvangen og Åstrøa i Tolga.
Strekningen ble fastlagt 2019, og består av delstrekninger av de tidligere fylkesvei 732 (Hedmark) og fylkesvei 735 (Hedmark).
Torrevaldaliga Sud kraftverk
Torrevaldaliga Sud kraftverk er et varmekraftverk beliggende i Storbyområdet Roma hovedstad i Italia. Det har en installert produksjonskapasitet på 1532 MW fordelt på 1 x 194 og 4 x 335 mw blokker. Anlegget ble utbygd omkring 1960–1973. Brenselstypen er naturgass og fyringsolje, og operatør er energiselskapet Tirreno Power SpA.
Galleri Skjæveland
Galleri Skjæveland er et kunstgalleri på Jørpeland i Strand kommune i Rogaland. Galleriet ble etablert i 2007 og drives av billedkunstneren Stian Heimlund Skjæveland. Galleriet viser både separat-og kollektivutstillinger med etablerte billedkunstnere med hovedvekt på figurative samtids-uttrykk.
Shirin Akter
Hun representerte Bangladesh under Sommer-OL 2016 i Rio de Janeiro, der hun ble utslått i den innledende runden på 100 meter.
Deysi Obispo
Deysi Obispo (født 4. april 1985) er en venezuelansk terrengsyklist.
Don Hahn
Don Hahn (født 25. november 1955 i Chicago i Illinois) er en amerikansk filmskaper. Kahn ble tidlig interessert i animasjon og musikk, og i 1976 begynte han å jobbe for Walt Disney Productions. Han er en av de mest suksessrike produsentene innenfor animasjon.
Hahn har vært med i produksjonen av flere kinosuksesser, blant annet Hvem lurte Roger Rabbit?, Løvenes konge og den første animasjonsfilmen som ble nominert til Oscar for beste film, Skjønnheten og udyret.